**Zápis**

**zo 16. zasadnutia Výkonného prezídia Slovenskej sekcie IPA**

**konaného dňa 21. marca 2020**

Zasadnutie sa kvôli bezpečnostnej situácii v Slovenskej republike (COVID-19) konalo formou videokonferencie.

Prítomní: Ján Kovalčik, Roman Záň, Miloslav Ivica, Boženka Čambáliková, Ján Ignaták, Peter Dulín

Neprítomný: Mimi Štefanko Miňo

Program:

1. Otvorenie (prezident)
2. Zvolanie mimoriadneho Národného kongresu Slovenskej sekcie IPA (prezident)
3. Informácia pre vedúcich územných úradovní o mimoriadnom stave Slovenskej sekcie IPA
4. Informácia o súčasnom finančnom stave Slovenskej sekcie IPA
5. Informácia o preložení termínu konania 2. svetových hier IPA v Čiernej Hore
6. Informácia o stretnutí mládeže IYG 2020 v auguste 2020
7. Rôzne

* internetová stránka
* nájom kancelárie

1. Záver

K bodu 1. Rokovanie 16. zasadnutia Výkonného prezídia Slovenskej sekcie IPA (ďalej len „výkonné prezídium“) otvoril prezident Slovenskej sekcie IPA (ďalej len „prezident“ Ján Kovalčik, ktorý pozdravil všetkých prihlásených a oboznámil ich s programom rokovania.

K bodu 2. Po vzájomnej dohode všetkých prihlásených bol na deň 09. 05. 2020 stanovený termín zvolania mimoriadneho Národného kongresu Slovenskej sekcie IPA. Ako miesto konania bolo určené Bratislava. Prezident rozpošle pozvánku všetkým územným úradovniam Slovenskej sekcie IPA.

K bodu 3. Bola spracovaná informácia pre vedúcich územných úradovní Slovenskej sekcie IPA o mimoriadnom stave v Slovenskej sekcie IPA, ktorú zašle v 13. týždni 2020 prezident všetkým územným úradovniam Slovenskej sekcie IPA.

K bodu 4. Na účte Slovenskej sekcie IPA je k 23. 03. 2020 celkom 53.490,17 €, v pokladni 420,- € a na sociálnom účte 66,19 €.

K bodu 5. 2. Svetové hry IPA boli preložené na rok 2021.

K bodu 6. Na stretnutí mládeže IYG 2020, ktoré sa má konať v auguste 2020 sa ešte stále pracuje. Zabezpečuje sa naplnenie stanoveného programu.

K bodu 7. Šesť členov výkonného prezídia jednohlasne súhlasilo so spustením novej internetovej stránky Slovenskej sekcie IPA a schválilo vyplatenie odmeny za jej vytvorenie a dlhodobé prevádzkovanie v sume do 1.000,- €. Prezident zabezpečí neodkladné vyplatenie faktúry (dohody o vykonaní práce) po jej predložení.

V uplynulých dňoch došlo k zvýšeniu nájmu za prenájom priestorov na Pajštúnskej ulici v Bratislave z pôvodných 457,- € na 500,- €. Výkonné prezídium jednohlasne súhlasí a ukladá prezidentovi podpísať zvýšenie nájmu.

K bodu 8. Prezident poďakoval prihláseným členom výkonného prezídia a rokovanie 16. zasadnutia výkonného prezídia ukončil.

Zapísal: Peter Dulín – asistent generálneho sekretára